b'\n_START_ARTICLE_\nRahmah Othman\n_START_PARAGRAPH_\nDatuk Paduka Rahmah Othman  adalah ahli politik UMNO/Barisan Nasional dari   Malaysia. Beliau pernah dilantik sebagai Timbalan Menteri Penerangan dan kemudian Timbalan Menteri Pengangkutan oleh Perdana Menteri Malaysia,Tun Dr Mahathir Mohamad.\n_START_SECTION_\nAhli parlimen Shah Alam\n_START_PARAGRAPH_\nDalam pilihan raya 1982, beliau menang bertanding di parlimen Shah Alam, Selangor walaupun beliau bukan dari Shah Alam. Calon BN yang pernah mewakili Shah Alam ialah Lew Sip Hon; Datin Paduka Rakibah Manap dan Datuk Seri Abdul Aziz Shamsuddin juga orang luar.\n_START_SECTION_\nParti Melayu Semangat 46\n_START_PARAGRAPH_\nPada 1989, beliau menyertai Parti Semangat 46 bersama Tengku Razaleigh Hamzah menentang arus kepimpinan UMNO. Semangat 46 pernah menjalin kerjasama rapat dengan PAS, dikenali sebagai Angkatan Perpaduan Ummah (APU). Jalinan ini dipanjangkan dengan DAP, PRM dan PBS dan dikenali sebagai Gagasan Rakyat. _NEWLINE_Sebenarnya sebahagian dari Semangat 46 terdiri daripada Team B dalam UMNO yang menang pada pemilihan April 1987 . Rombakan kabinet diadakan selepas pemilihan UMNO pada April 1987. Antara yang digugurkan ialah  Tengku Razaleigh Hamzah (Menteri Perdagangan Antarabangsa dan Industri) , Menteri Luar, Datuk Rais Yatim, Menteri Kemajuan Tanah dan Wilayah, Datuk Seri Adib Adam, Menteri Besar Johor, Datuk Shahrir Samad, Datuk Radzi Sheikh Ahmad (Timbalan Menteri Dalam Negeri), Datuk Paduka Rahmah Othman (Timbalan Menteri Pengangkutan) serta ramai lagi.  Datuk Seri Mohamed Rahmat kembali dilantik semula ke Kementerian Penerangan.'